《题盖竹庙》
宋代·刘子翚

双猿啸月寒岩幽，陈侯故家官渡头。
阴阴老木旆旌暗，渺渺惊滩云雾流。
九旅已荷本朝渥，三雁更忻同日侯。
我来瞻拜想遗直，叹息此道今悠悠。

作者简介：刘子翚（huī）（1101～1147）宋代理学家。字彦冲，一作彦仲，号屏山，又号病翁，学者称屏山先生。建州崇安（今属福建）人，刘韐子，刘子羽弟。以荫补承务郎，通判兴化军，因疾辞归武夷山，专事讲学，邃于《周易》，朱熹尝从其学。著有《屏山集》。